Ernestas Stočkūnas

**Ernestas Stočkūnas** (g. 1998 m. balandžio 26 d. Alytuje) – Lietuvos futbolininkas, saugas.

## Karjera
### FK Žalgiris
Nuo 2015 m. būdavo registruojamas pagrindinėje komandoje, tačiau rungtyniavo „Žalgirio“ dublerių ekipoje Pirmoje lygoje. 

2017 m. debiutavo pagrindinėje komandoje. Debiutavo A lygoje, bet tai buvo vienintelės rungtynės.

### FK Trakai, FK Riteriai
Nuo 2018 m. atstovavo „Trakų“ klubui. 2018 m. žaidė penkis kartus A lygoje, o 2019 m.– 19 rungtynių ir pelnė įvartį. 2020 m. sužaidė penkerias rungtynes A lygoje.

### DFK Dainava
Nuo 2020 m. vasaros atstovavo Alytaus „Dainavai“, kuri žaidė Pirmoje lygoje.

#### FK Banga
2021 m. nuomos pagrindais Alytaus „Dainava“ paskolino žaidėją Gargždų „Bangos“ klubui.

2022 m. sausį tapo aišku, kad žaidėjas lieka „Bangos“ klube. „Dainavos“ klubui priklausantis žaidėjas išnuomotas Gargždų „Bangai“ iki sezono pabaigos.

2022 m. balandžio 15 d. rungtynėse prieš FK Kauno Žalgiris varžovui trenkė galva ir buvo pašalintas iš aikštės. Galutinė mačo baigtis – 3:1 gargždiškių naudai.

2022 m. lapkričio 23 d. pasižymėjo įvarčiu prieš FA Šiauliai.

### „Liepojos“ klubas
2023 m. vasario 4 d. tapo žinoma, kad žaidėjas keliasi į Latviją ir atstovaus „Liepojos“ klubui.

### „Dainavos“ klubas
2023 m. kovo 8 d. paskelbta, kad žaidėjas grįžta į Alytų. Legionieriaus karjera baigėsi net nedebiutavus Latvijos čempionate.

2023 m. kovo 12 d. pasirodė A lygos rungtynėse prieš „Džiugo“ klubą 85 minutę ir žaidė iki finalinio švilpuko.

2023 m. gegužės 3 d. pasižymėjo A lygos rungtynėse prieš „Bangos“ klubą. Po tikslaus Stočkūno smūgio dzūkaai pirmavo (1:0), tačiau nesugebėjo išlaikyti persvaros ir, galiausiai, pralaimėjo rezultatu 1:2.

2023 m. gegužės 13 d. pasižymėjo įvarčiu A lygos rungtynėse prieš „Riterių“ klubą. Stočkūnas pelnė antrąjį rungtynių įvartį. Dzūkai sutriuškino varžovus rezultatu 5:0.

### „Transinvest“ klubas
2024 m. vasario mėn. persikėlė į Vilniaus rajono FK Transinvest.

2024 m. kovo 3 d. debiutavo A lygos rungtynėse prieš Kauno rajono „Hegelmann“ klubą. Po permainingos kovos pergalę rezultatu 3-2 šventė Vilniaus rajono „Transinvest“. Ernestas Stočkūnas šiame susitikime pasirodė po keitimo 57 minutę ir žaidė iki finalinio švilpuko.

2024 m. gegužės 30 d. LFF taurės turnyro aštuntfinalio rungtynėse prieš FK Žalgiris Romualdas Jansonas pelnė pirmąjį rungtynių įvartį ir žalgiriečiai pirmavo, tačiau Ernestas Stočkūnas išlygino rezultatą, o Ričardas Šveikauskas persvėrė rezultatą „Transinvest“ naudai.

2024 m. rugpjūčio 23 d. pasižymėjo įvarčiu A lygos rungtynėse prieš FC Džiugas ir svariai prisidėjo prie Vilniaus rajono klubo pergalės rezultatu 3-0.

### „Dainavos“ klubas
2025 m. sausio 29 d. paskelbta, kad žaidėjas grįžta į Alytų.

2025 m. vasario 28 d. debiutavo A lygos rungtynėse prieš „Kauno Žalgirį“. Varžovai nugalėjo alytiškius rezultatu 3–1.

### „Sūduvos“ klubas
2026 m. sausio 10 d. oficialiai paskelbta, kad futbolininkas prisijungė prie „Sūduvos“ klubo.

2026 m. vasario 22 d. oficialiai debiutavo klube TOPLYGA rungtynėse prieš „Sūduvą“. Susitikimą pradėjo kaip atsarginis, o 78 min. pasirodė aikštėje po keitimo vietoje Ibrahima Seck. Rungtynės baigėsi nulinėmis lygiosiomis (0–0).

## Statistika
; A lygos statistika

Spalvų reikšmės: 
: rungtyniavo A lygoje;

## Jaunimo rinktinės
Atstovavo jaunimo rinktinėms.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive